**Ո Ր Ո Շ ՈՒ Մ**

**Կատարողական վարույթը կասեցնելու մասին**

«22» 07. 2015թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող՝ արդարադատության մայոր Գ. Սախոյանս ուսումնասիրելով 10.07.2013թ. վերսկսված թիվ 01/02-4427/13 կատարողական վարույթի նյութերը.

**Պ Ա Ր Զ Ե Ց Ի**

Կենտրոն և Նորք Մարաշ վարչական շրջանների ընդհանուր իրավասության դատարանի 01.07.2013թ. թիվ ԵԿԴ 2628/02/10 կատարողական թերթը հաշտության համաձայնության վերաբերյալ

1. Սույն համաձայանգրով, հայցվոր Լիանա Մեսրոպյանը հրաժարվում է Գործատուի դեմ Երևան քաղաքի Կենտրոն և Նորք Մարաշ վարչական շրջանների ընդհանուր իրավասության դատարան 10.12.2010 թվականին ներկայացված 11.027.300 ՀՀ դրամ բռնագանձելու պահանջով հայցից և պարտավորվում է որևէ հայց կամ պահանջ չներկայացնել Գործատուին:Գործատուն նախկին աշխատողին՝ Լիանա Մեսրոպյանին վճարում է փոխհատուցում 5.000.000 ՀՀ դրամի չափով, որը կփոխանցվի նախկին աշխատողի բանկայնի հաշվին սույն համաձայնությունը ստորագրելուց հետո՝ մինչև 2013թ. Հունիսի 30-ն ընկած ժամանակահատվածը:

Սույն համաձայանգրի 1-ին կետում նշված ժամկետում 5.500.000 ՀՀ դրամը Լիանա Մեսրոպյանի բանկային հաշվին ամբողջությամբ չփոխանցելու դեպքում Գործատուն սույնով հաստատում է, որ ընդունել է 10.12.2010 թվականին ներկայացված հայցը ամբողջությամբ և ընկերության պարտավորությունը նախկին աշխատողի նկատմամբ կազմում է 11.027.300 ՀՀ դրամ, ինչպես նաև 2010թ. դեկտեմբերի 10-ից հետո մինչև փաստացի վճարման պահը չհաշվարկված ՀՀ քաղ. օր-ի 411-րդ և ՀՀ աշխատանքային օրենսգրքի 198 հոդվածով սահմանված տոկոսները և տուժանքը:

Բռնագանձել նաև բռնագանձվող գումարի հինգ տոկոսի չափով գումար, որպես կատարողական գործողությունների կատարման ծախս:

 Կատարողական գործողությունների ընթցքում «Գլոբալ Գոլդ Մայնինգ» ՍՊԸ անվամբ գույք կամ դրամական միջոցներ չեն հայտնաբերվել:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**Ո Ր Ո Շ Ե Ց Ի**

Կասեցնել` 10.07.2013թ. վերսկսված թիվ 01/02-4427/13 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

 Որոշման պատճենն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՍԱԽՈՅԱՆ**